Sagardo Eguna

[thumb|340px|eskuinera|[2008ko Hernaniko Sagardo Egunean kupeletik txotx eginez. Gipuzkoa, Euskal Herria.]]

**Sagardo Eguna** (Astigarraga udalerrian *Sagardo Berriaren Eguna* ere deitua) sagardoaren inguruko jai eguna da. Jai hau nagusiki Gipuzkoako udalerri ezberbinetan ospatu ohi da, eta bereziki Donostialdea eskualdeko udalerrietan.

## Egutegia urtean zehar 
* Urtarrilak 11: Urtero Astigarraga udalerrian Sagardo Berriaren Eguna ospatu ohi da, jai honek sagardo denboraldiari hasiera ematen dio.

* Apirileko azken larunbata: Errenteriako Euskal Herriko hainbat sagardo dastatzea. Sagar bilketaren eta antzinako sagardogintzaren erakustaldia. Antolatzaileak: Errenteriako hainbat elkarte. 2025ean apirilaren 26an Oreretako XXXVII. Sagardo Eguna ospatu zen.

* Maiatzak 7: Irungo Sagardo Eguna. XVI. Sagardo dastaketa. Antolatzailea: Herriko zenbait Elkarte.

* Maiatzak 15: Usurbilgo Sagardo Eguna ospatuko da, 1981ean hasitako bideari jarraituz. Egiten diren sagardo egunen artean garrantzitsuenetakoa da. 44 sagardotegitako sagardoa dastatzea eta sagardo botatzaileen lehiaketa. Antolatzailea: “Sagardo Egunaren Lagunak Taldea”.

* Maiatzak 28: Oiartzungo Sagardo Eguna. Sagardo dastaketa. XIII. Sagardo lehiaketa. Antolatzailea: “AEK Intxixu”.

* Ekainak 4: Pasai Antxoko XVIII. Sagardo Eguna. Sagardo dastatzea. Bertsolari, txalapartari eta txarangek azoka alaituko dute. Antolatzailea: “Alkartasuna Dantza Taldea”.

* Ekainak 4: Gipuzkoako sagardogileen sagardorik onenek Gipuzkoako Foru Aldundiaren Sariak X. Sagardo Lehiaketan parte hartuko dute, Donostiako Gastronomiako Euskal Anaiartean.

* Ekainak 11: Lezoko Sagardo Eguna. XIII. Sagardo dastaketa eta lehiaketa. Antolatzailea: “Tiñelu” elkartea.

* Uztailak 25: Santio Egunean Azpeitian Baserritarraren Eguna ospatzen da. Herriko plaza Nagusian eskualdeko ganaduaren azoka ospatzen da eta sagardo eta gazta lehiaketa egiten da.

* Uztailak 26: Santa Ana eguna izango da Astigarragan, eta bertan, Sagardo Eguna ospatuko da, egiten diren sagardo egunetan zaharrena dena. . Sagar erakusketa. Sagardo dastaketa. Eskulanen erakusketa. Herri kirolak. Antolatzailea: Sagardoetxea.

* Abuztuak 21, Ergobiako Sagardo Lehiaketa ospatzen da.

* Abuztuak 27: Elgoibarren Nekazaritza eta Abeltzaintza Erakusketa ospatzen da eta bertan, sagardo, gazta eta ganadu lehiaketa ospatuko da. Antolatzailea: Elgoibarko Udala.

* Irailak 3: Donostiako Sagardo Eguna ospatuko da Euskal jaien barruan. 50 sagardoegile baino gehiago, 10.000 sagardo botila eta 7.000 edalontzi. Gipuzkoako Sagardo Egile Elkarteak eta Donostiako Kultura eta Turismo Bulegoak antolatzen dute.

* Irailak 10: Ordiziako Sagardo Eguna ospatzen da.

* Irailak 18: Hernanin, Tolarea Gipuzkoako Sagardo Naturalaren Kofradiak, Sagar eta Sagardo Eguna antolatzen du. “Zizarra” edo sagardo gozoa eta tokiko sagardoa dastatzeko aukera. Sagar barietateen erakusketa, sagar bilketaren erakustaldia. Dolareko aintzinako tresnen erakusketa.

* Irailak 24: Irurako Sagardo Dastaketa egingo da, 12 sagardotegietako sagardoa eta 4 elikagai ezberdinekin eginiko pintxoak dastatzeko aukera izango delarik. Antolatzailea: Irurako Udala.

* Irailak 25: Iraileko azken asteburuan, Sagar Uzta antolatzen dugu Sagardoetxeatik. Sagardogintza prozesuaren erakustaldia. Sagarrari lotutako produktuen erakusketa eta salmenta. Sagarrak, sagardoa eta muztioa dastatzea.

* Irailak 28: Kizkia Taldearen Sagardo Lehiaketa ospatzen da Astigarragan.

* Urriak 1: Eta Kitto! elkarteak Eibarko Sagardo Eguna antolatzen du.

* Urriaren 3tik 14ra, Igartubeiti Baserri Museoko Sagardoaren Astea ospatzen da Ezkio-Itsason. Tolarearen martxa-jartzea, sagardoaren elaborazio prozesua, dastaketa, Kortabarria familiaren antzezlanak eta sagar erakusketa ikusgai izango dira.

* Urriak 22: Kirikoketa Besta ospatzen dute Arizkunen. Bertan sagardoa tolare zaharrean egiten dute eta sagar muztioa dastatzen da. Jo ala Jo Taldeak antolatzen du.

* Urriak 16: Hendaian Sagarraren Festa ospatzen da.

* Abenduak 4: Errege Sagarra edo Errezil-Sagarraren Eguna ospatzen da Errezilen. Bertan errezil-sagarra eta bere deribatuak (postreak, sagardoa, etb.) saltzen dira. Azokaz gain, sagardoaren elaborazio prozesua egiten da.

* Abenduak 26: Zestoako IX. Gazta eta Sagardoaren Lehiaketa ospatzen da.

## Ikus gainera 
* Sagardo

## Erreferentziak 
## Kanpo estekak 
* Sagardoetxea.com